**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 81-22/2561**

**วันพฤหัสบดีที่** 22 พฤศจิกายน 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
4. รศ.กานดา สายแก้ว รองคณบดีฝ่ายวิจัยและบัณฑิตศึกษา
5. ผศ.ขนิษฐา คำวิลัยศักดิ์ รองคณบดีฝ่ายวิชาการ
6. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
7. อ.จารุพล สุริยวนากุล รองคณบดีฝ่ายพัฒนานักศึกษา
8. รศ.สมชาย ชวนอุดม หัวหน้าสาขาวิชาวิศวกรรมเกษตร
9. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
10. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
11. รศ.วินัย ศรีอำพร กรรมการผู้ทรงคุณวุฒิ
12. นางมยุรี ยงกำลัง รักษาการแทนผู้อำนวยการกองบริหารงาน

คณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
4. รศ.ภิญญ์ฑิตา มุ่งการดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ
6. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
2. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว รองคณบดีฝ่ายบริหารแจ้งที่ประชุมว่า เนื่องจากคณบดีติดภารกิจในพิธีการงานลอยกระทง เมื่อเสร็จสิ้นภารกิจแล้วจะเข้าประชุมภายหลัง จึงมอบหมายให้รองคณบดีฝ่ายบริหาร กล่าวเปิดประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 การให้เทียบตำแหน่งรองศาสตราจารย์ ราย นายศราวุธ ชัยมูล**

รองคณบดีฝ่ายบริหารได้แจ้งที่ประชุมว่า ตามที่อาจารย์ศราวุธ ชัยมูล พนักงานมหาวิทยาลัย สังกัดคณะวิศวกรรมศาสตร์ ได้ขอเทียบตำแหน่งเป็นรองศาสตราจารย์ ตามข้อบังคับมหาวิทยาลัยขอนแก่น ว่าด้วย คุณสมบัติ หลักเกณฑ์ และวิธีการแต่งตั้งและถอดถอนผู้ดำรงตำแหน่งทางวิชาการ พ.ศ. 2559 ประกาศมหาวิทยาลัยขอนแก่น (ฉบับที่ 1343/2559) เรื่อง หลักเกณฑ์และวิธีการเทียบตำแหน่งทางวิชาการ และประกาศอื่นที่เกี่ยวข้อง บัดนี้ อาจารย์ศราวุธ ชัยมูล ได้รับการอนุมติให้เทียบตำแหน่งรองศาสตราจารย์ (สาขาวิชาวิศวกรรมไฟฟ้า) ตั้งแต่วันที่ 2 กรกฎาคม 2561 เรียบร้อยแล้ว ตามคำสั่งมหาวิทยาลัยขอนแก่น ที่ 8106/2561 เรื่อง การให้เทียบตำแหน่งทางวิชาการ ลงวันที่ 8 พฤศจิกายน 2561 จึงแจ้งที่ประชุม เพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.**2อนุมัติให้เปลี่ยนชื่อตำแหน่งรองคณบดี คณะวิศวกรรมศาสตร์

รองคณบดีฝ่ายบริหารได้แจ้งที่ประชุมว่า ตามที่หน่วยการเจ้าหน้าที่ได้ขออนุมัติเปลี่ยนชื่อตำแหน่งรองคณบดีฝ่ายวิจัย บัณฑิตศึกษาและอุตสาหกรรมสัมพันธ์ เป็นรองคณบดีฝ่ายวิจัยและบัณฑิตศึกษา เพื่อให้การบริหารงานภายในคณะวิศวกรรมศาสตร์ เป็นไปอย่างมีประสิทธิภาพ**และสอดคล้องตามประกาศมหาวิทยาลัยขอนแก่น (ฉบับที่ 108/2561) ประกอบกับคณะวิศวกรรมศาสตร์ได้ปรับโครงสร้าง การบริหารงานใหม่ บัดนี้ คำขออนุมัติเปลี่ยนชื่อตำแหน่งดังกล่าวได้รับการอนุมัติเรียบร้อยแล้ว** ตามคำสั่งมหาวิทยาลัยขอนแก่น ที่ 8228/2561 เรื่อง อนุมัติให้เปลี่ยนชื่อตำแหน่งรองคณบดี คณะวิศวกรรมศาสตร์ ลงวันที่ 12 พฤศจิกายน 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.3 สรุปการจัดโครงการวิ่งกับนายช่าง**

รองคณบดีฝ่ายพัฒนานักศึกษาได้แจ้งที่ประชุมว่า ตามที่คณะวิศวกรรมศาสตร์ สมาคมศิษย์เก่าวิศวกรรมศาสตร์ และชมรมศิษย์เก่า วิศวฯ มข. อีสาน ได้ร่วมกันจัดโครงการ “วิ่งกับนายช่าง มข.” โดยมี ผู้ช่วยศาสตราจารย์กัลยกร ขวัญมา เป็นผู้อำนวยการการจัดงาน ซึ่งมีผู้เข้าร่วมกิจกรรมทั้งหมดประมาณ 3,244 คน โดยวัตถุประสงค์หลักของโครงการ คือ การหารายได้เข้ากองทุนวิทยาเพียรวิจิตร และกองทุน พี่ช่วยน้องกองละ 1,000 ซึ่งยอดเงินบริจาครวมทั้ง 2 กองทุน เท่ากับ 210,500 บาท ทั้งนี้ คณะผู้จัดได้โอนเงินรายได้หลังหักค่าใช้จ่ายทั้งหมดให้สมาคมศิษย์เก่าวิศวกรรมศาสตร์ จำนวน 216,783 บาท เพื่อเป็นกองทุนในการจัดกิจกรรมครั้งถัดไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.4 การตรวจประเมินมาตรฐานคุณภาพการศึกษาวิศวกรรมศาสตร์ (Thailand Accreditation Board of Engineering Education : TABEE) ของสภาวิศวกร**

หัวหน้าสาขาวิชาวิศวกรรมอุตสาหการได้แจ้งที่ประชุมว่า ตามที่สาขาวิชาวิศวกรรมอุตสาหการ จะเข้ารับการตรวจประเมินมาตรฐานคุณภาพการศึกษาวิศวกรรมศาสตร์ (Thailand Accreditation Board of Engineering Education : TABEE) ของสภาวิศวกร เพื่อการรับรองมาตรฐานคุณภาพการศึกษาวิศวกรรมศาสตร์ หลักสูตรวิศวกรรมศาสตรบัณฑิต สาขาวิศวกรรมอุตสาหการ ในระหว่างวันที่ 26 - 28 พฤศจิกายน 2561 โดยจะมีผู้ตรวจประเมินฯ ผู้บริหารคณะวิศวกรรมศาสตร์ ผู้บริหารหลักสูตร และคณาจารย์สาขาวิศวกรรมอุตสาหการเข้าร่วมกิจกรรมดังกล่าว จึงแจ้งที่ประชุมเพื่อรับทราบ

ที่ประชุมรับทราบ

**ระเบียบวาระที่ 2 รับรองรายงานการประชุมครั้งที่ 80-21/2561 เมื่อวันพฤหัสบดีที่ 8 พฤศจิกายน 2561**

**ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 80-21/2561 โดยมีการแก้ไข ดังนี้**

**-** หน้าที่ 5 บรรทัดที่ 19 จาก “...มลรัฐ Washington D.C....” แก้ไขเป็น “...มลรัฐ Washington...”

- หน้าที่ 8 บรรทัดที่ 25 จาก “...หลักสูตรสื่อดิจิทัล...” แก้ไขเป็น “...หลักสูตรวิศวกรรมสื่อดิจิทัล...”

- หน้าที่ 9 บรรทัดที่ 10 จาก “...หัวหน้าห้องปฏิบัติการ นั้น ๆ...” แก้ไขเป็น “...หัวหน้าหน่วยปฏิบัติการ...”

- หน้าที่ 9 บรรทัดที่ 17 จาก “...พิธีพระราชทานปริญญาบัตรมหาวิทยาลัยขอนแก่น...” เพิ่มเติมเป็น “...การจัดกิจกรรมในระดับสาขาวิชาเพื่อต้อนรับบัณฑิตในช่วงพิธีพระราชทานปริญญาบัตรมหาวิทยาลัยขอนแก่น...”

- หน้าที่ 9 บรรทัดที่ 19 จาก “...พิธีพระราชทานปริญญาบัตรมหาวิทยาลัยขอนแก่น...” เพิ่มเติมเป็น “...การจัดกิจกรรมช่วงงานพิธีพระราชทานปริญญาบัตรมหาวิทยาลัยขอนแก่น...”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 เสนอชื่อผู้สมควรได้รับการพิจารณาให้ดำรงตำแหน่งผู้อำนวยการสำนักบริการวิชาการ**

รองคณบดีฝ่ายบริหารได้เสนอต่อที่ประชุมว่า เพื่อให้การดำเนินการสรรหาผู้อำนวยการสำนักบริการวิชาการ ได้ผู้ที่มีความรู้ความสามารถมีคุณลักษณะเหมาะสมกับตำแหน่งงาน สอดคล้องกับภารกิจ หรือแผนตามนโยบายของมหาวิทยาลัย และเป็นไปตามประกาศข้อบังคับมหาวิทยาลัยขอนแก่น ว่าด้วย การสรรหาผู้อำนวยการสถาบัน และสำนัก พ.ศ. 2558 และประกาศคณะกรรมการสรรหาผู้อำนวยการสำนักบริการวิชาการ (ฉบับที่ 3/2561) เรื่อง คุณสมบัติผู้สมควรได้รับการพิจารณาให้ดำรงตำแหน่งผู้อำนวยการสำนักบริการวิชาการ จึงเสนอที่ประชุมเพื่อพิจารณาเสนอชื่อผู้สมควรได้รับการพิจารณาให้ดำรงตำแหน่งผู้อำนวยการสำนักบริการวิชาการ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเสนอชื่อ ผู้ช่วยศาสตราจารย์สาธร พรตระกูลพิพัฒน์ และให้ฝ่ายบริหารดำเนินการต่อไป**

**5.**2 **พนักงานมหาวิทยาลัยขอกำหนดตำแหน่งทางวิชาการ**

รองคณบดีฝ่ายบริหารได้เสนอต่อที่ประชุมว่า ด้วย นายณัญธิวัฒน์ พลดี พนักงานมหาวิทยาลัย ประเภทวิชาการ ตำแหน่งผู้ช่วยศาสตราจารย์ ได้แจ้งความประสงค์ขอกำหนดตำแหน่งทางวิชาการ เป็นรองศาสตราจารย์ ในสาขาวิชาวิศวกรรมเครื่องกล ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 18/2561 เมื่อวันที่ 13 พฤศจิกายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.3 รายชื่อผู้ทรงคุณวุฒิเพื่อพิจารณาตำแหน่งทางวิชาการ**

วาระลับ

**5.4 เสนอชื่อคัดเลือกบุคลากรสายสนับสนุนผู้มีผลงานดีเด่น ปขมท. ประจำปี 2561**

รองคณบดีฝ่ายบริหารได้เสนอต่อที่ประชุมว่า ด้วยสภาพนักงาน มหาวิทยาลัยขอนแก่น แจ้งให้ คณะวิศวกรรมศาสตร์ พิจารณาเสนอชื่อบุคลากรสายสนับสนุนผู้มีคุณสมบัติและผลงานดีเด่น จำนวน 5 ด้าน คือ ด้านบริการดีเด่น ด้านบริหารดีเด่น ด้านวิชาชีพดีเด่น ด้านสร้างสรรค์นวัตกรรมดีเด่น และลูกจ้าง ผู้มีผลงานดีเด่น จำนวนด้านละ 1 คน รวมเป็น 5 คน เพื่อยกย่องเชิดชูเกียรติ และให้เป็นตัวอย่างอันดี แก่บุคลากรสายสนับสนุนในสถาบันอุดมศึกษาของรัฐสืบไป โดยผู้ที่ได้รับการคัดเลือกจะได้รับมอบเข็มรางวัลและเกียรติบัตรในวันประชุมวิชาการ ปขมท. ประจำปี พ.ศ. 2562 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้คณาจารย์ในที่ประชุม พิจารณาเสนอชื่อบุคลากรสายสนับสนุนในสังกัด และนำเข้าที่ประชุมเพื่อพิจารณาในคราวประชุมครั้งถัดไป**

**5.5 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 2/2562**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยรองศาสตราจารย์อำนาจ สุขศรี ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำปี 2562 งวดที่ 2 จากมหาวิทยาลัยขอนแก่น ในการประชุมวิชาการนานาชาติ 9th International Conference on Future Environment and Energy (ICFEE 2019) ระหว่างวันที่ 9 - 11 มกราคม 2562 ณ เมือง Osaka ประเทศญี่ปุ่น เป็นเงินจำนวน 61,700 บาท จึงเสนอที่ประชุมเพื่อพิจารณา ดังรายละเอียด ตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.6 รับรองผลการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาต้น ปีการศึกษา 2561 จำนวน 3 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 46-11/2561 เมื่อวันที่ 15 พฤศจิกายน 2561 เรียบร้อยแล้วดังนี้

- สาขาวิชาวิศวกรรมไฟฟ้า จำนวน 1 รายวิชา

- สาขาวิชาวิศวกรรมอุตสาหการ จำนวน 1 รายวิชา

- สาขาวิชาวิศวกรรมคอมพิวเตอร์ จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.7 การรับบุคคลเข้าศึกษาต่อในระดับบัณฑิตศึกษาตลอดปี**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีผู้สมัครขอเข้าศึกษาต่อในระดับบัณฑิตศึกษาตลอดปี คณะวิศวกรรมศาสตร์ ภาคการศึกษาปลาย ปีการศึกษา 2561 จำนวน 2 คน ดังนี้

1. นายสรวิชญ์ ทอนศรี ขอเข้าศึกษาต่อในหลักสูตรวิศวกรรมศาสตรมหาบัณฑิต สาขาวิชาวิศวกรรมโยธา แผน ก แบบ ก 2 ภาคปกติ โดยมีผู้ช่วยศาสตราจารย์รัตมณี นันทสาร รับเป็นอาจารย์ที่ปรึกษา ซึ่งได้ผ่านความ**เห็นชอบจากคณะกรรมการบริหารหลักสูตรฯ** โดยวิธีเวียนครั้งที่ 9/2561 เมื่อวันที่ 30 ตุลาคม 2561
2. นายณัฐพล โสกุดเลาะ ขอเข้าศึกษาต่อในหลักสูตรปรัชญาดุษฎีบัณฑิต สาขาวิชาวิศวกรรมเกษตร แบบ 1.1 ภาคปกติ โดยมีอาจารย์กิตติพงษ์ ลาลุน รับเป็นอาจารย์ที่ปรึกษา ซึ่งได้ผ่านความ**เห็นชอบจากคณะกรรมการบริหารหลักสูตรฯ** โดยวิธีเวียนครั้งที่ 2/2561 เมื่อวันที่ 12 พฤศจิกายน 2561

**ทั้งนี้ ได้**ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 46-11/2561 เมื่อวันที่ 15 พฤศจิกายน 2561 **เรียบร้อยแล้ว** จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.8 การคัดเลือกผู้สมควรได้รับรางวัลศิษย์เก่าดีเด่นมหาวิทยาลัยขอนแก่น ประจำ คณะวิศวกรรมศาสตร์ ประจำปี 2561**

รองคณบดีฝ่ายพัฒนาศึกษาได้เสนอต่อที่ประชุมว่า ตามคำสั่งคณะวิศวกรรมศาสตร์ ที่ 911/2561 ลงวันที่ 10 ตุลาคม 2561 เรื่อง แต่งตั้งคณะกรรมการคัดเลือกผู้สมควรได้รับรางวัลศิษย์เก่าดีเด่นมหาวิทยาลัยขอนแก่น ประจำคณะวิศวกรรมศาสตร์ ประจำปี 2561 ได้กำหนดหน้าที่ให้ประชาสัมพันธ์เชิญชวน และพิจารณากลั่นกรอง และเสนอชื่อผู้สมควรได้รับรางวัลศิษย์เก่าดีเด่นมหาวิทยาลัยขอนแก่น ประจำคณะวิศวกรรมศาสตร์ ประจำปี 2561 นั้น บัดนี้ คณะกรรมการคัดเลือกฯ ได้ดำเนินการตามขั้นตอนดังกล่าวข้างต้น เรียบร้อยแล้ว มีมติเสนอชื่อ นายนเรนทร์ จินเรือง ศิษย์เก่าคณะวิศวกรรมศาสตร์ รุ่นที่ 18 เป็นผู้สมควรได้รับรางวัลศิษย์เก่าดีเด่นมหาวิทยาลัยขอนแก่น ประจำคณะวิศวกรรมศาสตร์ ประจำปี 2561จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายพัฒนาศึกษาดำเนินการต่อไป**

**5.9 รายนามคณาจารย์เพื่อเข้าร่วมเป็นเกียรติในพิธีพระราชทานปริญญาบัตร มหาวิทยาลัยขอนแก่น ประจำปี พ.ศ. 2561**

รองคณบดีฝ่ายพัฒนานักศึกษาได้เสนอต่อที่ประชุมว่า ตามที่มหาวิทยาลัยขอนแก่นได้ขอความร่วมมือให้คณะวิศวกรรมศาสตร์ส่งรายนามคณาจารย์เพื่อเข้าร่วมเป็นเกียรติในพิธีพระราชทานปริญญาบัตรมหาวิทยาลัยขอนแก่น (นั่งแถวหน้าบัณฑิต) เป็นประจำทุกปี ฝ่ายพัฒนานักศึกษาจึงขอเสนอที่ประชุมเพื่อพิจารณารายนามคณาจารย์เพื่อเข้าร่วมเป็นเกียรติในพิธีพระราชทานปริญญาบัตรมหาวิทยาลัยขอนแก่น ประจำปี พ.ศ. 2561 ดังรายละเอียดตามสารสนเทศประกอบวาระการประชุม

**มติ ที่ประชุมพิจารณาแล้วมีมติเห็นชอบให้ฝ่ายพัฒนานักศึกษาจัดส่งหนังสือขอรายนามคณาจารย์เพื่อเข้าร่วมเป็นเกียรติในพิธีพระราชทานปริญญาบัตรมหาวิทยาลัยขอนแก่น ประจำปี พ.ศ. 2561 จากสาขาต่าง ๆ ดังนี้ สาขาละ 1 คน**

* **สาขาวิชาวิศวกรรมเครื่องกล**
* **สาขาวิชาวิศวกรรมสิ่งแวดล้อม**
* **สาขาวิชาวิศวกรรมเคมี**
* **สาขาวิชาวิศวกรรมคอมพิวเตอร์**

**ทั้งนี้ ให้ฝ่ายพัฒนาศึกษาดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 แนวปฏิบัติในการดำเนินการคัดเลือกพนักงานมหาวิทยาลัย สายวิชาการ**

ประธานได้เสนอต่อที่ประชุมถึงแนวปฏิบัติในการดำเนินการคัดเลือกพนักงานมหาวิทยาลัย สายวิชาการ ซึ่งสืบเนื่องมาจากการปรับโครงสร้างการบริหารงานคณะวิศวกรรมศาสตร์ (ไม่มีหัวหน้าภาค) และเพื่อเพิ่มการมีส่วนร่วมจากคณาจารย์ภายในกลุ่มสาขาวิชา/หลักสูตรที่เกี่ยวข้องในการดำเนินการคัดเลือกพนักงานมหาวิทยาลัย สายวิชาการ โดยมีรายละเอียด ดังนี้

1) แต่งตั้งคณะอนุกรรมการตามความต้องการของสาขาวิชา/หลักสูตรที่เกี่ยวข้อง เพื่อเข้าร่วมฟังและให้คะแนนการทดสอบสอน (ภาคปฏิบัติ) คะแนนเต็ม 100 คะแนน และสอบสัมภาษณ์ คะแนนเต็ม 100 คะแนน รวมเป็น 200 คะแนน

2) รวบรวมคะแนนทั้งหมดให้คณะกรรมการคัดเลือกพิจารณา โดยเป็นไปตามเกณฑ์และองค์ประกอบที่มหาวิทยาลัยกำหนด

3) คณะกรรมการคัดเลือกสรุปผลการคัดเลือก และนำเสนอต่อที่ประชุมคณะกรรมการประจำ คณะวิศวกรรมศาสตร์ต่อไป

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**7.2 การแก้ไขปัญหาสุนัขจรจัดภายในคณะวิศวกรรมศาสตร์**

รองศาสตราจารย์วินัย ศรีอำพร ได้หารือที่ประชุมถึงแนวทางในการแก้ไขปัญหาสุนัขจรจัดภายในคณะวิศวกรรมศาสตร์ เนื่องจาก ในบริเวณคณะวิศวกรรมศาสตร์มีสุนัขจรจัดเป็นจำนวนมาก โดยเฉพาะบางตัวมีความดุร้ายและกัดผู้ที่เดินผ่านไปมา ซึ่งได้รับแจ้งว่ามีผู้ถูกสุนัขกัดจำนวนหนึ่งแล้ว จึงขอหารือที่ประชุม

**มติ ที่ประชุมพิจารณาแล้วมีมติให้นำสุนัขจรจัดทั้งหมดออกจากบริเวณคณะวิศวกรรมศาสตร์ และให้ฝ่ายบริหารประสานกับมหาวิทยาลัยขอนแก่นเพื่อดำเนินการต่อไป**

**เลิกประชุมเวลา** 15.00 **น.**

**(นางมยุรี ยงกำลัง)**

**กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**